Пенчо Славейков
Обляно с блясък, в далнини…

chitanka.info

Обляно с блясък, в далнини

морето в нега е замряло;

почиват тъмните вълни

в борбата с буря уморени.

Лежи на песъчливий бряг

члун — разнебитени останки;

вълните в бесния си бяг

са го изхвърлили тъдява.

Долита писък пронизлив

от чайка — стон на жалба жива…

Надолу по брегът ронлив

едвам личат следи от стъпки.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.